
Ehitusloa väljastamine sidekanalisatsiooni rajamiseks 
1. ASJAOLUD JA MENETLUSE KÄIK
01.07.2014.a Narva Linnavalitsuse korralduse vastuvõtmiseks laekus ehitusloa väljastamise taotlus (dok. reg nr. 6546/1-16) Linnuse tn 2, Linnuse tänav L1 ja Igor Grafovi tänav L2 sidekanalisatsiooni rajamiseks. Esitatud projekt käsitleb Narva Joaoru Puhkeala sidevarustus. 

Projekt oli kooskõlastamata tehnovõrkude omanikega. Alles 11.09.2014.a  laekus viimane kooskõlastus tingimusega AS Narva Vesi poolt: „sidekaabel rajatakse väljaspool AS-le Narva Vesi kuuluva ühiskanalisatsioonitorustiku kaitsetsooni”. 
Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Väljastada ehitusluba Linnuse tn 2, Linnuse tänav L1 ja Igor Grafovi tänav L2 sidekanalisatsiooni rajamiseks. 
3.2. Töid teostada ainult vastavalt AS Narva Vesi poolt kooskõlastamis- tingimustele. 

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

